लिंग अनुपात एक महत्‍वपूर्ण पैमाना है, जिसमें समाज में महिलाओं की स्थिति का पता चलता है। भारत और चीन जैसे दक्षिण एवं पूर्ण एशियाई देशों में महिलाओं के अधिकरों का उल्‍लंघन करने वाले लिंग अनुपात के कई बुरे उदाहरण सामने आए हैं। भारत में लिंग अनुपात घटकर प्रति 1000 पुरुषों पर 928 महिलाओं के स्‍तर पर पहुंच गया है। लेकिन सामाजिक, शैक्षणिक एवं अर्थिक विकास के क्षेत्र में भी लिंग अनुपात की बुरी स्थिति होना सबसे गंभीर विषय है। जनगणना के अनुसार बिहार, गुजरात और जम्‍मु-कश्‍मीर को छोड़कर बाकी सभी राज्‍यों में लिंग अनुपात में सुधार हुआ है। दादरा एवं नागर हवेली और दमन एवं दीव को छोड़कर बाकी सभी केंद्र शासित प्रदेशों में भी लिंग अनुपात की स्थिति में सुधार हुआ है। उत्‍तर भारत के ज्‍यादातर इलाकों में पिछले कुछ समय में महिला मृत्‍युदर काफी कम रही है लेकिन तुलनात्‍मक रूप से दक्षिण भारत में लिंग अनुपात काफी उच्‍च स्‍तर पर है। लिंग अनुपात के निम्‍न स्‍तर और कन्‍याओं की अनदेखी के मुख्‍य कारण लड़कों को प्राथमिकता दिया जाना, महिलाओं का निम्‍न सामाजिक स्‍तर, लड़कों के साथ जुड़ी सामाजिक एवं आर्थिक सुरक्षा, महिलाओं के खिलाफ दहेज एवं हिंसा से जुड़ी सामाजिक-सांस्‍कृतिक प्रथाएं हैं। बाल लिंग अनुपात को कम करने में छोटा परिवार के नियम उत्‍प्रेरक साबित हो सकते हैं।